Το κυρίαρχο θρησκευτικό δόγμα στο Μαυροβούνιο είναι ο Ορθόδοξος Χριστιανισμός, ενώ υπάρχει ένα σημαντικό ποσοστό Ρωμαιοκαθολικών και Μουσουλμάνων. Η κυρίαρχη Εκκλησία της χώρας είναι η Σερβική Ορθόδοξη Εκκλησία, ενώ από το 1993 υπάρχει η λεγόμενη αυτοκέφαλη Ορθόδοξη Εκκλησία του Μαυροβουνίου, η οποία δεν αναγνωρίζεται από τις περισσότερες Εκκλησίες διεθνώς καθώς θεωρείται σχισματική.

Στατιστικά στοιχεία
-------------------

Τα αποτελέσματα της απογραφής του 2011 που διεξήχθη στο Μαυροβούνιο κατέγραψε τόσο τις εθνοτικές ομάδες, όσο και τις θρησκειτικές προτιμήσεις των πολιτών, στοιχείο που έπρεπε να απαντηθεί υποχρεωτικά από αυτούς:

| Εθνικότητα(κατά δήλωση) | Σύνολο | Μαυροβούνιοι | Σέρβοι | Βόσνιοι | Αλβανοί | Ρομά | Κροάτες |
| --- | --- | --- | --- | --- | --- | --- | --- |
| Αριθμός |  % | Αριθμός |  % | Αριθμός |  % | Αριθμός |  % | Αριθμός |  % | Αριθμός |  % | Αριθμός |  % |
| Ορθοδοξία | 446.858 | 72,1 | 248.523 | 88,7 | 177.091 | 98,3 | 11 | 0,0 | 37 | 0,1 | 516 | 8,2 | 90 | 1,5 |
| Ισλάμ | 118.477 | 19,1 | 12.931 | 4,6 | 79 | 0,0 | 74.343 | 99,7 | 22.267 | 73,1 | 5.034 | 80,5 | 3 | 0,0 |
| Καθολικισμός | 21.299 | 3.4 | 5.667 | 2,0 | 116 | 0,6 | 3 | 0.0 | 7.954 | 26,1 | 13 | 0,2 | 5.527 | 91,8 |
| Προτεσταντισμός | 1.601 | 0,4 | 921 | 0,3 | 262 | 0,1 |  |  | 36 | 0,1 | 2 | 0,0 | 2 | 0,0 |
| Αθεΐα/Αγνωστικισμός | 9.005 | 3,3 | 6.393 | 2,3 | 697 | 0,4 | 108 | 0,1 | 35 | 0,1 | 1 | 0,0 | 224 | 3,7 |
|

Χριστιανισμός
-------------

### Ορθοδοξία

Ο Ορθόδοξος Χριστιανισμός είναι η κυρίαρχη θρησκεία στο Μαυροβούνιο. Οι υποστηρικτές της Ορθοδοξίας στο Μαυροβούνιο είναι κυρίως Μαυροβούνιοι και Σέρβοι. Οι Σέρβοι υπήκοοι του Μαυροβουνίου είναι υποστηρικτές της Σερβικής Ορθόδοξης Εκκλησίας και των Μητροπόλεων-Επαρχιών αυτής στο Μαυροβούνιο (Μητρόπολη Μαυροβουνίου και Παραθαλασσίας, Επαρχία Μπούντιμλια και Νίκσιτς, Επαρχία Μιλέσεβα (εν μέρει) και Επαρχία Ζαχλουμίας και Ερζεγοβίνης (εν μέρει). Οι Μαυροβούνιοι (εθνοτική ομάδα) ανήκουν είτε στη Σερβική Ορθόδοξη Εκκλησία, είτε στην αυτοκέφαλη Ορθόδοξη Εκκλησία του Μαυροβουνίου (η οποία θεωρείται από τη Σερβική Ορθόδοξη Εκκλησία και τις άλλες αυτοκέφαλες Ορθόδοξες Εκκλησίες ως σχισματική).

### Καθολικισμός

Οι περισσότεροι Καθολικοί είναι Αλβανοί και Κροάτες στην εθνικότητα, ενώ μερικοί από αυτούς είναι Μαυροβούνιοι (εθνοτική ομάδα). Σε μερικούς δήμους όπου οι Αλβανοί αποτελούν πλειοψηφία, όπως ο Τούζι, είναι υποστηρικτές της Ρωμαιοκαθολικής Εκκλησίας. Ο Καθολικισμός είναι επίσης παρών στην περιοχή του Κόλπου του Κότορ, όπου υπάρχει μια σημαντική παρουσία Κροατών.

Ισλάμ
-----

Οι Μουσουλμάνοι αποτελούν τη μεγαλύτερη μειονοτική θρησκεία στη χώρα. Οι 118.477 Μουσουλμάνοι του Μαυροβουνίου αποτελούν το 19,11% του συνολικού πληθυσμού. Αυτοί χωρίζονται σε δύο κύριες κατηγορίες, τους Σλαβόφωνους Μουσουλμάνους και τους Αλβανούς Μουσουλμάνους.

Το Ισλάμ είναι η κυρίαρχη θρησκεία στους βορειοανατολικούς δήμους, οι οποίοι αποτελούν μέρος της γεωγραφικής περιοχής του Σαντζάκ, και σε δήμους όπου οι Αλβανοί αποτελούν πλειοψηφία. Έτσι, είναι η θρησκεία της πλειοψηφίας στους δήμους Ρόζαγιε, Πλαβ, Γκούσινιε, Ούλτσιν και Πέτνιτσα.

Αθεΐα
-----

Η πλειονότητα του πληθυσμού του Μαυροβουνίου (98,69%) δηλώνει ότι ανήκει σε κάποια θρησκεία, αν και η τήρηση των θρησκευτικών πρακτικών ενδέχεται να διαφέρει σημαντικά ανάμεσά του. Στην απογραφή του 2011, οι άθεοι, όσοι δηλαδή δεν δήλωσαν ότι πιστεύουν σε κάποια θρησκεία, αποτελούσαν περίπου το 1,24% του συνολικού πληθυσμού, ενώ οι αγνωστικιστές το 0,07%. Η σχετικά χαμηλότερη θρησκευτικότητα που καταγράφηκε στη χώρα αφορά την περιοχή του Κόλπου του Κότορ και την πρωτεύουσα Ποντγκόριτσα.

Παραπομπές
----------

1. 1 2 3  «Census of Population, Households and Dwellings in Montenegro 2011» (PDF). *Monstat*. σελίδες 14, 15. Ανακτήθηκε στις 12 Ιουλίου 2011.  For the purpose of the chart, the categories 'Islam' and 'Muslims' were merged; 'Buddhist' (.02) and Other Religions were merged; 'Atheist' (1.24) and 'Agnostic' (.07) were merged; and 'Adventist' (.14), 'Christians' (.24), 'Jehovah Witness' (.02), and 'Protestants' (.02) were merged under 'Other Christian'.

Πηγές
-----

* Cattaruzza, Amaël; Michels, Patrick (2005). «Dualité orthodoxe au Monténégro». *Balkanologie: Revue d'études pluridisciplinaires* **9** (1–2): 235–253. .
* Džankić, Jelena (2016). «Religion and Identity in Montenegro». *Monasticism in Eastern Europe and the Former Soviet Republics*. London-New York: Routledge. σελίδες 110–129. ISBN 9781317391050.
* Morrison, Kenneth (2009). *Montenegro: A Modern History*. London-New York: I.B.Tauris.
* Morrison, Kenneth· Čagorović, Nebojša (2014). «The Political Dynamics of Intra-Orthodox Conflict in Montenegro». *Politicization of Religion, the Power of State, Nation, and Faith: The Case of Former Yugoslavia and its Successor States*. New York: Palgrave Macmillan. σελίδες 151–170. doi:10.1057/9781137477866\_7. ISBN 978-1-349-50339-1.
* Živković, Tibor (2012). *De conversione Croatorum et Serborum: A Lost Source*. Belgrade: The Institute of History.
* Živković, Tibor (2013). «On the Baptism of the Serbs and Croats in the Time of Basil I (867–886)». *Studia Slavica et Balcanica Petropolitana* (1): 33–53. .

Εξωτερικοί σύνδεσμοι
--------------------

* Venice Commission (2015): Draft Joint Interim Opinion on the Draft Law on Freedom of Religion of Montenegro
* Venice Commission (2019): Montenegro: Opinion on the Draft Law on Freedom of Religion or Beliefs and Legal Status of Religious Communities
* Council of Europe (2019): Montenegro: Provisions on religious property rights include positive changes to out-dated legislation, but need more clarity, says Venice Commission
* Freedom of Religion or Belief in Montenegro: Conclusions (2019) Αρχειοθετήθηκε 2020-01-11 στο Wayback Machine.